Jezabelė

Jezabelė (; m. ~843 m. pr. m. e.)Jezebel. Britannica Online Encyclopedia. Nuoroda tikrinta 2024-02-11. – Senojo Testamento veikėja, Sidono princesė, ištekėjusi už Izraelio karaliaus Ahabo.

Jezabelė buvusi žynio-karaliaus Etbaalo, valdžiusio Tyrą ir Sidoną, duktė. Pasakojama, kad ji garbinusi dievus Baalą ir Ašerą, tai daryti įtikinusi ir savo vyrą. Pavaldiniai buvę priversti priimti Jezabelės tikėjimą. Ji įsakiusi išžudyti Dievo pranašus ir pakeisti juos Baalo pranašais, bet Elijui pavykę išvengti mirties. Ant Karmelio kalno jis nurungęs Baalo pranašus. Jezabelei nutarus Eliją nužudyti, šis slapstęsis.

Jezabelė įkalbėjusi Ahabą užmušti Nabotą, idant užgrobtų jo vynuogyną. Elijas išpranašavęs, kad jos laukiąs kraupus galas. Praėjus kiek laiko, Jezabelė išmesta pro viršutinio aukšto langą, paliepus Jehui.Biblijos enciklopedija. Alna litera. Vilnius, 1993., 204 psl. Didžiumą jos kūno suėdę šunys, kaip buvo išpranašavęs Elijas.

 Išnašos 

Kategorija:Senojo Testamento veikėjai